

**Kedves Diákok!**

Intézményünk az alapítványán keresztül tanév végén ismét jutalmazza legkiemelkedőbb teljesítményt nyújtó tanulóit. A támogatás elnyerésére pályázati űrlapot kell kitölteni, amit kérhettek az osztályfőnöktől vagy letölthetitek az iskola honlapjáról. A pályázat megírásához segítségül megadjuk azt a szempontsort, amit figyelembe veszünk az elbíráláskor, ez lesz az alapja az egységes értékelésnek.

A jutalmazás forrása: iskolai költségvetés

Pályázati lebonyolító: **Gyermekeink Műveltségéért Alapítvány**

**Beadási határidő: *2022. június 03.***

**A felosztásra kerülő támogatási összeg: kb. 200.000 Ft**

**A jutalmazás során figyelembe vett tevékenységek, információk;**

* Versenyeredmények
* tanulmányi- és szakmai versenyeken elért kiemelkedő eredmények (a verseny nevének és szintjének – országos, megyei, területi ill. helyi - pontos megnevezése, az elért helyezéssel)
* sportversenyeken elért kiemelkedő eredmények (a verseny nevének és szintjének – országos, megyei, területi ill. helyi - pontos megnevezése, az elért helyezéssel)
* iskolán kívül szervezett versenyeken elért kiemelkedő eredmények (a verseny nevének és szintjének – országos, megyei, területi ill. helyi - pontos megnevezése, az elért helyezéssel)
* Közösségért végzett munka
* a közösségért végzett munka szintjének meghatározása (városi, iskolai vagy osztály szintű tevékenység), a konkrét tevékenységek megnevezése (pl. segítő, szervező, műsorban aktív szereplő, osztályban vagy szervezetben betöltött tisztség)
* Nyelvvizsga, ECDL és EBCL vizsga letétele vagy annak szándéka
* a vizsga típusa, szintje és időpontja
* a befejezett, a már megkezdett illetve a tervezett vizsga, vagy új szint elérése is támogatható, de nyelvenként csak meghatározott mértékben
* Hátrányos helyzet
* hátrányos vagy nehéz anyagi helyzet rövid leírása
* Érdeklődési kör, továbbtanulási tervek
* iskolai és iskolán kívüli foglalkozásokon, tanórán kívüli tevékenységeken való részvétel
* szakmai célkitűzések, továbbtanulási tervek
* a célkitűzések megvalósítását szolgáló többlet tevékenységek, tervek (pl. felkészítő foglalkozás, tábor)
* Tanulmányi előmenetel
* Kiemelkedő tanulmányi eredmény, szakmai tanulmányi munka (félévi eredmények, vizsga teljesítések),
* a jutalmazás elbírálásánál hátrány vagy kizáró ok az igazolatlan mulasztás, a gyenge tanulmányi eredmény, vagy a fegyelmező intézkedések (szaktanári, osztályfőnöki, igazgatói figyelmeztetés) megléte.

**Megjegyzés:**

* az alapítvány célrendszerének átalakulása és a tanulmányi ösztöndíjrendszer felmenő rendszerben történő bevezetése miatt ez a pályázati típus kivezetésre kerül
* a rendszeres (havi) tanulmányi ösztöndíjat kapó osztályok esetén (9G, 9-10T) a pozitív tanulmányi előmenetel az értékelésnél nem vehető figyelembe

**Pályázat alapítványi ösztöndíjra a 2021/2022-es tanévben**

**Beadási határidő: 2022. június 03.**

|  |  |
| --- | --- |
| **A pályázó neve**: | **Osztálya**: |
| Korábban részesült-e pályázati ösztöndíj támogatásban: nem igen |
| **Félévi tanulmányi eredmény**: (átlag) |
| **A pályázat rövid ismertetése**: (tevékenységek, eredmények) |
| **Az osztályfőnök javaslata**: igen nem**Az osztályfőnök aláírása**:  |
| A kuratórium döntése: támogat elutasít |